Cuneiform Tablet Kt 94/k 1120 (AKT 6c 608)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na en-na-nim a-šur-ba-ni ù a-lá-ḫi-im qí-bi-ma um-ma bé-lúm-ba-ni-ma a-šu-mì AN.NA ša áš-pu-ra-ku-nu-tí-ni um-ma a-na-ku-ma AN.NA a-na be-lá-nim dí-na-ma be-lá-nu-um lu-ub-lam a-na-kam be-lá-num ḫa-ra-šu iš-tí-ni a-na šál-ma-a-šur dí-na-ma AN.NA ša-lim-a-šur lu-ub-lam a-šu-mì KÙ.BABBAR ša ša-zu-úz-tí a-lu-lá-a iš-qú-lá-ku-nu-tí-ni KÙ.BABBAR lu a ḫu-bu-li-a ta-áš-qú-lá-ma ṭup-pá-am ḫa-ar-ma-am ša ku-nu-ki-a tù-šé-ṣí-a ṭup-pá-am li-it-a-ma šé-bi₄-lá-nim ú a-na ší-tí KÙ.BABBAR tí-ir-ta-ak-nu li-li-kam šu-ma šu-ku-ba-am KÙ.BABBAR tù-uš-ta-áš-qí-lá ší-ma-am ša ba-lá-ṭí-a ša-ma-ma šé-bi₄-lá-nim a-<big_gap> lá a-šur-na-da <gap> ma-na 5 GÍN KÙ.BABBAR na-bu-tám ù 10 ma-na URUDU ší-kam i-dí-nam ṣa-áb-ta-šu-ma 0.33333 ma-na 1 GÍN KÙ.BABBAR ša-áš-qí-lá-šu